ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
மனதின் குரல் 100-வது நிகழ்ச்சியையொட்டி நடைபெற்ற தேசிய மாநாட்டில் கலந்து கொண்ட சிறப்பு விருந்தினர்களுக்கு உள்நாட்டில் தயாரிக்கப்பட்ட பிரத்யேக கைவினைப் பொருட்கள் பரிசளிக்கப்பட்டன
மனதின் குரல் 100-வது நிகழ்ச்சியையொட்டி நடைபெற்ற தேசிய மாநாட்டில் கலந்து கொண்ட சிறப்பு விருந்தினர்களுக்கு உள்நாட்டில் தயாரிக்கப்பட்ட பிரத்யேக கைவினைப் பொருட்கள் பரிசாக வழங்கப்பட்டன.
பிரதமர் திரு.நரேந்திர மோடி மனதின் குரல் நிகழ்ச்சியின் போது குறிப்பிட்ட அல்லது மேற்கோள் காட்டிய பிரபலங்கள், கலைஞர்கள் இந்த மாநாட்டில் கலந்து கொண்டனர்.
இந்த மாநாட்டை நேற்று தொடங்கி வைத்த குடியரசுத் துணைத் தலைவர் திரு ஜக்தீப் தன்கருக்கு, கோவாவைச் சேர்ந்த கைவினைக் கலைஞர் சாகர் முலே கொங்கனி முறையில் தயாரித்த பிரத்யேக காவி வகை ஓவியம் பரிசாக வழங்கப்பட்டது. திரு.சாகர் முலே அவர்கள் காவி வகை ஓவியத்தை கோவாவின் கொங்கன் பகுதியிலிருந்து நவீன கால நயத்துடன் மறு உருவாக்கம் செய்தவர்.
நிகழ்ச்சியில் கலந்து கொண்ட பிற விருந்தினர்களுக்கு, ஒடிசாவைச் சேர்ந்த பாக்யஸ்ரீ சாகு தயாரித்த கல்லால் உருவாக்கப்பட்ட பட்டச்சித்ரா வகை ஓவியங்களும், ஆந்திராவைச் சேர்ந்த சி.வி.ராஜூ தயாரித்த எட்டிகோபக்கா வகை மரச்சிற்பங்களும் பரிசளிக்கப்பட்டன.
புதுதில்லி விஞ்ஞான் பவனில் நேற்று நடைபெற்ற இந்த நிகழ்ச்சியில் மத்திய அமைச்சர்கள் அமித்ஷா, அனுராக் சிங் தாக்கூர், அஸ்வினி வைஷ்ணவ் உள்ளிட்டோர் பங்கேற்றனர்.
பிரதமர் அலுவலகம்
ஜெய்ப்பூரில் உள்ள தனக்யாவில் பண்டிட் தீன்தயாள் உபாத்யாயா நினைவிடத்தில் பிரதமர் மரியாதை செலுத்தினார்
ஜெய்ப்பூரில் தனக்யாவில் தீன்தயாள் உபாத்யாயா தேசிய நினைவிடத்தில் பண்டிட் தீன்தயாள் உபாத்யாயாவுக்குப் பிரதமர் திரு. நரேந்திர மோடி இன்று மரியாதை செலுத்தினார். "அந்தியோதயா கொள்கையைப் பின்பற்றுவதன் மூலம் நாட்டில் மிகவும் ஏழ்மையான மக்களின் வாழ்க்கையை எளிதாக்க எங்கள் அரசு உறுதிபூண்டுள்ளது" என்று பிரதமர் கூறினார்.
சமூக ஊடக எக்ஸ் பதிவில் பிரதமர் மோடி கூறியிருப்பதாவது:
"ஜெய்ப்பூரில் உள்ள தன்கியாவில் பண்டிட் தீனதயாள் உபாத்யாயா தேசிய நினைவிடத்தில் இன்று மலர் தூவி மரியாதை செலுத்தினேன். அவரது பிறந்த நாளில், அவரது வாழ்க்கை தொடர்பான பல்வேறு அம்சங்களை இங்கே காணும்போது ஒரு புதிய சக்தி பிறந்தது. அவரது அந்தியோதயா கொள்கையைப் பின்பற்றுவதன் மூலம் நாட்டில் மிகவும் ஏழ்மையான மக்களின் வாழ்க்கையை எளிதாக்க எங்கள் அரசு உறுதிபூண்டுள்ளது."
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 215.26 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 215.26 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.06 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 47,176 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,975 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,25,239.
இந்தியாவில் கடந்த 24 மணி நேரத்தில் 5,221 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,84,965 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.95 கோடி  வாராந்திரத் தொற்று 1.72 சதவீதமாக உள்ளது. தினசரித் தொற்று விகிதம் 2.82 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858580
பிரதமர் அலுவலகம்
ஸ்ரீ குருநானக் தேவின் 550-வது பிறந்தநாளையொட்டி பிரதமர் மக்களுக்கு வாழ்த்துத் தெரிவித்துள்ளார்
ஸ்ரீ குருநானக் தேவின் 550-வது பிறந்தநாளையொட்டி பிரதமர் திரு. நரேந்திர மோடி அனைவருக்கும் வாழ்த்துத் தெரிவித்துள்ளார். “நியாயமான, அனைவரையும் உள்ளடக்கிய, இணக்கமான சமூகம் என்ற ஸ்ரீ குருநானக் தேவின் கனவை நிறைவேற்ற நம்மை நாமே மறு அர்ப்பணிப்பு செய்து கொள்ளும் நாள் இது” என்று பிரதமர் கூறியுள்ளார்.
மிகவும் தனித்துவமான ஸ்ரீ குருநானக் தேவின் 550-வது பிறந்தநாளான இன்று அனைவருக்கும் எனது வாழ்த்துகள். நியாயமான, அனைவரையும் உள்ளடக்கிய, இணக்கமான சமூகம் என்ற ஸ்ரீ குருநானக் தேவின் கனவை நிறைவேற்ற நம்மை நாமே மறு அர்ப்பணிப்பு செய்து கொள்ளும் நாள் இது. @narendramodi
ਸਿੱਖ ਧਰਮ ਦੇ ਬਾਨੀ, ਸਮੁੱਚੀ ਮਨੁੱਖਤਾ ਦੇ ਗੁਰੂ ਧੰਨ ਧੰਨ ਸ੍ਰੀ ਗੁਰੂ ਨਾਨਕ ਦੇਵ ਜੀ ਦੇ 550ਵੇਂ ਪ੍ਰਕਾਸ਼ ਪੁਰਬ ਦੀਆਂ ਸਾਰਿਆਂ ਨੂੰ ਕੋਟਾਨਿ-ਕੋਟਿ ਵਧਾਈਆਂ। ਆਓ ਇੱਕ ਵਾਰ ਫਿਰ ਤੋਂ ਬਾਬੇ ਨਾਨਕ ਦੇ ਦੱਸੇ ਰਾਹਾਂ, ਸਿੱਖਿਆਵਾਂ ਅਤੇ ਸਿਧਾਂਤਾਂ ‘ਤੇ ਚੱਲਣ ਦਾ ਪ੍ਰਣ ਕਰੀਏ ਤੇ ਹੋਰਨਾਂ ਨੂੰ ਵੀ ਇਸ ਨਾਲ ਜੋੜੀਏ। @narendramodi
சுகாதாரம் மற்றும் குடும்ப நலத்துறை அமைச்சகம்
கொரோனா புதிய பாதிப்புகள்: மகாராஷ்டிரா, பஞ்சாப், கேரளா, கர்நாடகா, சத்தீஸ்கர், குஜராத்தில் 81% பதிவு
மகாராஷ்டிரா, பஞ்சாப், கேரளா, கர்நாடகா, சத்தீஸ்கர், குஜராத் ஆகிய ஆறு மாநிலங்களில் அன்றாட கொவிட் புதிய பாதிப்புகள் அதிகரித்து வருகின்றன. கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 80.63% பதிவாகியுள்ளது.
கடந்த 24 மணி நேரத்தில் 53,476 பேர் புதிதாக பாதிக்கப்பட்டுள்ளனர். அதிகபட்சமாக மகாராஷ்டிராவில் 31,855 பேரும், பஞ்சாபில் 2,613 பேரும், கேரளாவில் 2,456 பேரும் புதிதாக தொற்றுக்கு ஆளாகியுள்ளனர்.
இந்தியாவில் தற்போது 3.95 லட்சம்  பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 3.35 சதவீதமாகும்.
இன்று காலை 7 மணி வரை, 8,61,292 முகாம்களில் 5.31 கோடி  பயனாளிகளுக்கு கொவிட் தடுப்பூசி செலுத்தப்பட்டுள்ளது. 79,80,849 சுகாதாரப் பணியாளர்களுக்கும் , 50,61,790 சுகாதாரப் பணியாளர்களுக்கும் , 84,78,478 முன்கள ஊழியர்களுக்கும் , 2,37,381 முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரில் 51,31,949 பேருக்கும் , 60 வயதைக் கடந்த 2,32,55,262 பயனாளிகளுக்கும் தடுப்பூசிகள் செலுத்தப்பட்டுள்ளன.
நாட்டில் குணமடைந்தவர்களின் எண்ணிக்கை 1,12,31,650 ஆக  இன்று பதிவாகியுள்ளது. கடந்த 24 மணிநேரத்தில் 26,490 பேர் புதிதாக குணமடைந்துள்ளனர்.
கடந்த 24 மணி நேரத்தில் 251 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1707450
பிரதமர் அலுவலகம்
பாரிசில் இந்திய சமூக மக்களுடன் பிரதமர் கலந்துரையாடல்
பாரிசில் உள்ள லா சீன் மியூசிகேலில் இந்திய வம்சாவளி மக்களிடையே பிரதமர் திரு நரேந்திர மோடி உரையாற்றினார்.
25-வது ஆண்டைக் கொண்டாடும் இந்திய - ஃபிரான்ஸ் உத்தி சார்ந்த கூட்டுமுயற்சியின் பல அம்சங்கள் பற்றி தமது உரையின் போது பிரதமர் எடுத்துரைத்தார்.
அந்நாட்டின் மார்செயிலில் புதிய தூதரகம் திறக்கப்பட உள்ளது குறித்தும் பிரதமர் அறிவித்தார்.
இந்திய - ஃபிரான்ஸ் கூட்டுமுயற்சிக்கு வலுவான அடித்தளத்தை அமைக்கும் ஃபிரான்சில் வசிக்கும் இந்திய சமூகத்தினரின் பங்களிப்பை பிரதமர் சுட்டிக்காட்டினார்.
பிரதமர் அலுவலகம்
எல்லைப் பாதுகாப்புப் படை தினத்தையொட்டி வீரர்களுக்கு பிரதமர் வாழ்த்து
எல்லைப் பாதுகாப்புப் படை தினத்தை முன்னிட்டு அதன் வீரர்கள் மற்றும் அவர்களது குடும்பத்தினருக்கு பிரதமர் திரு நரேந்திர மோடி வாழ்த்து தெரிவித்துள்ளார். இந்தியாவைப் பாதுகாத்து, நமது தேசத்திற்கு மிகுந்த விடாமுயற்சியுடன் சேவை செய்யும் எல்லைப் பாதுகாப்புப் படையினரின் சிறந்த சாதனைகளை பிரதமர் பாராட்டியுள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"அனைத்து @BSF_India வீரர்களுக்கும் அவர்களது குடும்பத்தினருக்கும் எல்லைப் பாதுகாப்புப் படை தின வாழ்த்துகள். பிஎஸ்எஃப் இந்தியாவைப் பாதுகாப்பதிலும், நமது தேசத்திற்கு மிகுந்த விடாமுயற்சியுடன் சேவை செய்வதிலும் சிறந்த சாதனைகளைப் படைத்துள்ளது. இயற்கை பேரழிவுகள் போன்ற சவாலான சூழ்நிலைகளின் போது எல்லைப் பாதுகாப்புப் படையினரின் உன்னதப் பணிகளையும் நான் பாராட்டுகிறேன்."
பிரதமர் அலுவலகம்
இந்திய வெளிநாட்டுப் பணி பயிற்சி அதிகாரிகள் பிரதமரை சந்தித்தனர்
தற்போது வெளிநாட்டுப் பணிகள் நிறுவனத்தில் பயிற்சி பெற்றுவரும் இந்திய வெளிநாட்டுப் பணி பயிற்சி அதிகாரிகள் 39 பேர் இன்று  புதுதில்லியில் பிரதமர் திரு. நரேந்திர மோடியை சந்தித்தனர்.
பயிற்சி அதிகாரிகளிடையே பேசிய பிரதமர், இந்தியாவின் வளமான வரலாறு, பண்பாடு, பாரம்பரியம் ஆகியவற்றின் பின்னணியில் இந்தியாவை வெளிநாடுகளில் சித்தரிக்கவேண்டியதன் அவசியத்தை வலியுறுத்தினார். இந்திய வெளிநாட்டுப் பணி அதிகாரிகள் நடப்பு தேசிய முன்னுரிமைகளுக்கு மட்டுமன்றி தேச மேம்பாட்டின் எதிர்காலத் தேவைகளுக்கும் முக்கியத்துவம் அளிக்கவேண்டும் என்று பிரதமர் கேட்டுக் கொண்டார். மேலும், சிறப்பான தொழில்நுட்ப முனைப்பை உருவாக்கி வெளிநாட்டு அரசுகளுடனும், வெளிநாடு வாழ் இந்திய மக்களிடமும் முழு ஈடுபாட்டுடன் நடந்துகொள்ள வேண்டும் என்று பிரதமர் வலியுறுத்தினார். வெளிநாடு இந்தியர்கள் வெளியுறவு விஷயங்களில் முக்கியமான அக்கறை கொண்ட தரப்பினராக மாறி வருகிறார்கள் என்பதை மனதில் கொள்ளுமாறு பிரதமர் கேட்டுக் கொண்டார்.
தற்போது வெளிநாட்டுப் பணி நிறுவனத்தில் நடைபெறும் பயிற்சியில் பங்குபெற்றுள்ள பூட்டானை சேர்ந்த இரண்டு தூதரக அதிகாரிகளும் இந்த குழுவில் இணைந்து பிரதமரை சந்தித்தனர்.
===========
(Visitor Counter : 106
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய வீட்டு வசதி & நகர்ப்புற விவகாரங்கள் துறை செயலாளர் தலைமையில், பிரதமரின் வீட்டு வசதித் திட்டம் – நகர்ப்புறம் திட்டத்திற்கான மத்திய அனுமதிக்கும் & கண்காணிப்புக் குழுவின் 60-வது கூட்டம்
மத்திய வீட்டு வசதி & நகர்ப்புற விவகாரங்கள் துறை செயலாளர் திரு மனோஜ் ஜோஷி தலைமையில் நடைபெற்ற பிரதமரின் வீட்டு வசதித் திட்டம் – நகர்ப்புறம் திட்டத்திற்கான மத்திய அனுமதிக்கும் & கண்காணிப்புக் குழுவின் 60-வது கூட்டத்தில், பிரதமரின் வீட்டு வசதித் திட்டம் -ன்கீழ், தமிழ்நாடு உள்ளிட்ட 6 மாநிலங்களில் கூடுதலாக 2.42 லட்சம் வீடுகள் கட்டும் விதமாக இத்திட்டத்திற்கு ஒப்புதல் அளிக்கப்பட்டது. பயனாளிகளே கட்டுமானப் பணிகளுக்கு பொறுப்பேற்று ஒத்துழைப்புடன் குறைந்த செலவில், குடிசைப்பகுதி மறுவாழ்வுத் திட்டமாக, இந்த கட்டுமானப் பணிகள் மேற்கொள்ளப்படவுள்ளது.
கூட்டத்தின் தொடக்கத்தில், இந்த ஆறு மாநிலங்களிலும் கட்டுமானப் பணிகள் தொடர்பாக பிரச்சினைகள் குறித்து, செயலாளர் திரு மனோஜ் ஜோஷி ஆலோசனை நடத்தினார். திட்டங்களில் மாற்றம் செய்வது மற்றும் பங்கேற்பு மாநிலங்களின் செயல்திறன் குறித்தும் ஆய்வு செய்யப்பட்டது. இதுவரை ஒப்புதல் அளிக்கப்பட்ட 117.9 லட்சம் வீடுகளில் 95.2 லட்சம் வீடுகளில் கட்டுமானப் பணிகள் தொடங்கப்பட்டு, 56.3 லட்சம் வீடுகள் பயனாளிகளிடம் ஒப்படைக்கப்பட்டன.
ரூ.7.70 லட்சம் கோடி மொத்த முதலீட்டிலான இத்திட்டத்திற்கு மத்திய உதவியாக ரூ.1.96 லட்சம் கோடி வழங்கப்பட்டுள்ளது. இதில் ரூ.1.18 லட்சம் கோடி ஏற்கனவே விடுவிக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1811754
தேர்தல் ஆணையம்
இந்திய தேர்தல் ஆணையத்தின் அறிக்கை
மேற்குவங்க சட்டமன்ற தேர்தலுக்கு பொறுப்பாளராக இருக்கும் துணைத் தேர்தல் ஆணையரை நீக்கக் கோரி மேற்குவங்க தலைமை தேர்தல் அதிகாரிக்கு திரிணாமுல் காங்கிரஸ் கட்சியின் நாடாளுமன்ற உறுப்பினர் ஒருவர் எழுதிய கடிதத்தை சில செய்திகள் இன்று  சுட்டிக்காட்டி இருந்தன.
மேற்குவங்க தலைமை தேர்தல் அதிகாரியிடம் அளிக்கப்பட்ட புகாரின் நகலை இந்திய தேர்தல் ஆணையத்திற்கு அவர் அனுப்பியிருந்தார்.
ஆணையத்தின் தலைமையகம் மற்றும் களத்தில் உள்ள அனைத்து துணைத் தேர்தல் ஆணையர்கள் மற்றும் இதர அலுவலர்கள், இந்திய அரசியலமைப்பு சட்டத்தின் படியும், தேர்தல் நடத்தை விதிகளின் படியும் தான் பணியாற்றுகிறார்கள் என்பதை தெளிவுப்படுத்த ஆணையம் விரும்புகிறது.
எங்கேனும் ஒன்றிரண்டு குறைபாடுகள் தென்பட்டால் தேர்தல் ஆணையம் உடனடியாக அதை சரி செய்கிறது.
ஆனால், இது போன்ற புகார்கள் மற்றும் பிரச்சாரம் தேர்தலுக்கு முன்பு செய்யப்படுவது இது முதல் முறை அல்ல.
மேற்கண்ட செய்தியை பொருத்தவரை, துணைத் தேர்தல் ஆணையர் திரு. சுதீப் ஜெயினின் நேர்மை மற்றும் நியாயமான செயல்பாடுகள் மீது ஆணையத்திற்கு முழு நம்பிக்கை உள்ளது.
2019 நாடாளுமன்ற தேர்தலின் போது, அவர் எடுத்த இரு முடிவுகளும் தேர்தல் நியாயமாகவும், அமைதியாகவும் நடைபெற வேண்டும் என்ற நோக்கத்துடன் எடுத்தவையே என தெளிவுபடுத்தப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1702712
பிரதமர் அலுவலகம்
நூற்றாண்டை நிறைவு செய்த கீதா அச்சகத்திற்கு பிரதமர் வாழ்த்து
கீதா அச்சகம், 100 ஆண்டுகளை நிறைவு செய்ததற்காக பிரதமர் திரு நரேந்திர மோடி தமது நல்வாழ்த்துகளைத் தெரிவித்துக் கொண்டுள்ளார். நாடு முழுவதும் மட்டுமல்லாமல், வெளிநாடுகளிலும் ஆன்மீக பாரம்பரியத்தைக் கொண்டு செல்லும் அச்சகத்தின் 100 ஆண்டு பயணம், அபாரமானது, நினைவை விட்டு நீங்காதது என்று பிரதமர் குறிப்பிட்டார்.
ட்விட்டர் பதிவில் அவர் கூறியதாவது:
“நல்வாழ்த்துகள்! நாட்டிலும், வெளிநாடுகளிலும் ஆன்மீக பாரம்பரியத்தைக் கொண்டு செல்லும் கீதா அச்சகத்தின் 100 ஆண்டு பயணம், வியக்கத்தக்கது, நினைவை விட்டு நீங்காதது.”
நுகர்வோர் நலன், உணவு மற்றும் பொது விநியோகம் அமைச்சகம்
காரீப் கொள்முதல்: 84.71 லட்சம் விவசாயிகளுக்கு ரூ.1,10934.02 கோடி குறைந்தபட்ச ஆதரவு விலை விநியோகம்
காரிப் சந்தை பருவத்தில் 84.71 லட்சம் விவசாயிகளுக்கு, இதுவரை ரூ.1,10,934.02 கோடி குறைந்தபட்ச ஆதரவு விலையாக வழங்கப்பட்டுள்ளது.
காரீப் பயிர்களை குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
தமிழகம், பஞ்சாப் உட்பட நெல் உற்பத்தி செய்யும் மாநிலங்களில் கடந்த 25ம் தேதி வரை 587.57 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலக்கட்டத்தில் செய்யப்பட்ட கொள்முதலை விட 20.28 சதவீதம் அதிகம்.
இதற்காக 84.71 லட்சம் விவசாயிகள் ஏற்கனவே ரூ.1,10,934.02 கோடி குறைந்தபட்ச ஆதரவு விலை பெற்றுள்ளனர்.
மேலும், மாநிலங்களின் வேண்டுகோள் படி 51.92 லட்சம் மெட்ரிக் டன் பருப்பு, எண்ணெய் வித்துக்கள், கொள்முதல் செய்ய ஒப்புதல் அளிக்கப்பட்டுள்ளது.
இதேபோல் தமிழக மற்றும் கர்நாடகாவிலிருந்து, 5089 மெட்ரிக் டன் கொப்பரை தேங்காய் ரூ.52.40 கோடிக்கு கொள்முதல் செய்யப்பட்டுள்ளது.
கடந்த 25ம் தேதி வரை, 18,13,288 விவசாயிகளிடமிருந்து, 88,43,412 பருத்தி கட்டுகள், ரூ.25,825.34 கோடிக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692526
பொருளாதார விவகாரங்களுக்கான மத்திய அமைச்சரவைக் குழு
அரசின் பல்வேறு திட்டங்களில் செறிவூட்டப்பட்ட அரிசி விநியோகிக்க அமைச்சரவை ஒப்புதல்
தேசிய உணவுப் பாதுகாப்புச் சட்டம், ஒருங்கிணைந்த குழந்தைகள் மேம்பாட்டு சேவைகள், பிரதமரின் ஊட்டச்சத்து திட்டம் மற்றும் இந்திய அரசின் இதர நலத்திட்டங்களின் கீழ் அனைத்து மாநிலங்கள் மற்றும் யூனியன் பிரதேசங்களில் 2024-க்குள் படிப்படியாக செறிவூட்டப்பட்ட அரிசியை வழங்க பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்தது.
உணவு மானியத்தின் ஒரு பகுதியாக 2024 ஜூனில் திட்டம் முழுமையாக செயல்படுத்தப்படும் வரை நெல் செறிவூட்டலுக்கான முழுச் செலவையும்  அரசே ஏற்கும்.
முன்முயற்சியை முழுமையாக செயல்படுத்த பின்வரும் மூன்று கட்டங்கள் திட்டமிடப்பட்டுள்ளன:
கட்டம்-I: மார்ச் 2022-க்குள் இந்தியா முழுவதும் ஒருங்கிணைந்த குழந்தைகள் மேம்பாட்டு சேவைகள் திட்டம் மற்றும் பிரதமரின் ஊட்டச்சத்து திட்டத்தை உள்ளடக்கியது. தற்போது இது செயல்படுத்தப்படுத்தப்பட்டு வருகிறது.
கட்டம்-II: மேலே உள்ள கட்டம்-I மற்றும் இலக்கு நிர்ணயிக்கப்பட்ட பொது விநியோக திட்டம் மற்றும் இதர நலத்திட்டங்களின் கீழ் அனைத்து ஆர்வமுள்ள மற்றும் அதிக சுமை கொண்ட மாவட்டங்களில் மார்ச் 2023-க்குள் செயல்படுத்தப்படும் .
கட்டம்-III: மேலே உள்ள கட்டம்-II மற்றும் மார்ச் 2024-க்குள் நாட்டின் மீதமுள்ள மாவட்டங்களை உள்ளடக்கியது.
தீவிரமான செயல்படுத்தல் முயற்சிகளின் ஒரு பகுதியாக, மாநில அரசுகள் / யூனியன் பிரதேசங்கள், தொடர்புடைய அமைச்சகங்கள் / துறைகள், வளர்ச்சி பங்குதாரர்கள், தொழில்கள், ஆராய்ச்சி நிறுவனங்கள் போன்ற அனைத்து தொடர்புடைய பங்குதாரர்களுடன் உணவு மற்றும் பொது விநியோகத் துறை ஒருங்கிணைத்து வருகிறது.
75-வது சுதந்திர தினத்தன்று  பிரதமர் ஆற்றிய உரையில், ஊட்டச்சத்து குறைபாடு மற்றும் பெண்களின் அத்தியாவசிய ஊட்டச்சத்து பற்றாக்குறையைப் போக்கி நாட்டின் ஒவ்வொரு ஏழைக்கும் ஊட்டச்சத்தை வழங்குவதற்காக அரிசியை செறிவூட்டுவது குறித்த அறிவிப்பை வெளியிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814826
-----
(
புள்ளியியல் மற்றும் திட்ட அமலாக்கம் அமைச்சகம்
2020 மே மாதத்துக்கான ஊரகப் பகுதி, நகர்ப்புறப் பகுதி, ஒருங்கிணைந்த பகுதிகளுக்கான குறிப்பிட்ட உப குழுக்கள், குழுக்களின் நுகர்வோர் விலைக் குறியீடு .
மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம் , குறிப்பிட்ட உப குழுக்கள் மற்றும் குழுக்களின் நுகர்வோர் விலைக் குறியீட்டை  2012=100 என்ற அடிப்படையில் வெளியிட்டுள்ளது. 2020 மே மாதம் மற்றும் ஏப்ரல்  மாதங்களுக்கான இந்தக் குறியீடு ஊரகப்பகுதி. நகர்ப்புறப் பகுதி, ஒருங்கிணைந்த பகுதியை உள்ளடக்கியது. அகில இந்திய ஊரகப் பகுதி, நகர்ப்புறம் மற்றும் ஒருங்கிணைந்த பகுதி ஆகியவற்றுக்கான நுகர்வோர் உணவு விலைக் குறியீடும் வெளியிடப்பட்டுள்ளது.
மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகத்தின் , கள இயக்கப் பிரிவின் களப்பணியாளர்கள் வாராந்திர பட்டியல் அடிப்படையில், குறிப்பிட்ட 1114 நகர்ப்புறச் சந்தைகள், குறிப்பிட்ட 1181 கிராமங்களுக்கு நேரடியாகச் சென்று பார்வையிட்டு சேகரிக்கும் தரவுகளின் அடிப்படையில் குறியீடு நிர்ணயிக்கப்படுகிறது. கொவிட்-19 தொற்றுப் பரவலைக் கட்டுப்படுத்த நாடு முழுவதும் மேற்கொள்ளப்பட்ட ஊரடங்கையடுத்து முன்னேற்பாட்டு நடவடிக்கைகளைக் கருத்தில் கொண்டு, களப்பணியாளர்கள் நேரடியாகச் சென்று , நுகர்வோர் விலைக் குறியீட்டுக்கான தரவு சேகரிப்பது, மார்ச் 19-ஆம் தேதி முதல் தற்காலிகமாக நிறுத்தப்பட்டது. 2020 மே மாதத்தில், தரவு சேகரிக்கப்பட்டது. வாய்ப்புள்ள இடங்களுக்கு களப்பணியாளர்கள் நேரடியாகச் சென்றும், குறிப்பிட்ட சந்தைகளிடமிருந்து தொலைபேசி வாயிலாகவும் இந்தத் தரவுகள் திரட்டப்பட்டன.
(Visitor Counter : 184
தொழிலாளர் மற்றும் வேலைவாய்ப்பு அமைச்சகம்
கடும் வெப்பத்திலிருந்து தொழிலாளர்களைப் பாதுகாப்பதற்கான நடவடிக்கைகளை மேற்கொள்ளுமாறு மாநிலங்களுக்கு மத்திய அரசு உத்தரவு
நாடு முழுவதும் கடும் வெப்பம் நிலவி வரும் வேளையில், பலதரப்பட்ட துறைகளில் பணிபுரியும் தொழிலாளர்களை இந்த வெப்பத்திலிருந்து பாதுகாப்பதற்குத் தேவையான நடவடிக்கைகளை மேற்கொள்ளுமாறு அனைத்து மாநிலங்கள் மற்றும் யூனியன் பிரதேசங்களை மத்திய தொழிலாளர் நலன் மற்றும் வேலைவாய்ப்பு அமைச்சகம் கேட்டுக் கொண்டுள்ளது. கடுமையான வெப்ப அலையின் தாக்கத்திலிருந்து தொழிலாளர்கள் பாதுகாப்பாக இருப்பதற்குத் தேவையான முன்னேற்பாடுகளை மேற்கொள்ளுமாறு பணியில் அமர்த்துபவர்கள்/ கட்டுமான நிறுவனங்கள்/ தொழில்துறையினருக்கு உத்தரவிடுமாறு அனைத்து மாநிலங்கள் மற்றும் யூனியன் பிரதேசங்களின் தலைமைச் செயலாளர்கள்/ நிர்வாகிகளுக்கு எழுதிய கடிதத்தில் மத்திய தொழிலாளர் நலத்துறை செயலாளர் திருமிகு ஆர்த்தி அஹுஜா வலியுறுத்தியுள்ளார்.
வடகிழக்கு இந்தியாவிலும், கிழக்கு மற்றும் மத்திய இந்தியாவிலும், நாட்டின் வடமேற்கு பகுதியின் ஒரு சில இடங்களிலும் இந்த ஆண்டு வெப்ப நிலை இயல்பை விட கூடுதலாக இருக்கும் என்ற இந்திய வானிலை ஆய்வு மையத்தின் அறிவிப்பை சுட்டிக்காட்டி, தொழிலாளர்களின் நலனைப் பாதுகாப்பதற்காக மேற்கொள்ளப்பட வேண்டிய ஏராளமான நடவடிக்கைகளை அக்கடிதம் பட்டியலிட்டுள்ளது. தொழிலாளர்களின் பணி நேரத்தை மாற்றி அமைப்பது, பணியிடங்களில் தூய்மையான குடிநீர் வசதி ஏற்படுத்தித் தருவது, அவசரகால முதலுதவி வசதிகள் அளிப்பது, சுகாதார துறையுடன் இணைந்து தொழிலாளர்களுக்கு மருத்துவப் பரிசோதனையை உறுதி செய்வது, மத்திய சுகாதாரம் மற்றும் குடும்ப நலத்துறை அமைச்சகம் வெளியிட்டுள்ள மருத்துவ வழிகாட்டுதல்களைப் பின்பற்றுவது போன்றவை இதில் அடங்கும்.
இது தவிர, நிலக்கரி சுரங்கங்களில் பணிபுரிவோர் ஓய்வெடுப்பதற்கு அறைகள், பணியிடத்திற்கு அருகே போதுமான அளவு குளிர்ந்த நீர், நிலக்கரி சுரங்கங்களில் போதுமான காற்றோட்ட வசதிகள் உள்ளிட்டவை ஏற்படுத்தப்பட வேண்டும் என்றும் திருமிகு ஆர்த்தி கடிதத்தில் குறிப்பிட்டுள்ளார். ஆலைகள் மற்றும் சுரங்கங்கள் தவிர்த்து கட்டுமான பணிகளில் ஈடுபடும் தொழிலாளர்கள் மீதும் கூடுதல் கவனம் செலுத்துமாறு அவர் வலியுறுத்தியுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1917571
(AP/RB/KRS
பாதுகாப்பு அமைச்சகம்
4 நாள் இந்தோ-பசிபிக் ராணுவ சுகாதாரக் கருத்தரங்கு: பாதுகாப்புத்துறை அமைச்சர் திரு ராஜ்நாத் சிங் தொடங்கி வைத்தார்
நான்கு நாட்கள் நடைபெறும் இந்தோ-பசிபிக் ராணுவ சுகாதாரக் கருத்தரங்கைப்  , பாதுகாப்புத்துறை அமைச்சர் திரு ராஜ்நாத் சிங் இன்று  காணொலி காட்சி மூலம் தொடங்கிவைத்தார். இந்த கருத்தரங்கைப் பாதுகாப்புப் படைகள் மருத்து சேவைகள் பிரிவு  மற்றும் அமெரிக்க இந்தோ பசிபிக் கட்டுப்பாட்டு மையம்  ஆகியவை இணைந்து நடத்துகிறது.
‘‘கொந்தளிப்பான, நிச்சமற்ற, சிக்கலான உலகில் ராணுவ மருத்துவ நலன்’ என்பதுதான் இந்த மாநாட்டின் கருப்பொருள். மார்ச் 10ம் தேதி வரை நடைபெறும் இந்தக் கருத்தரங்கு, ராணுவ மருத்துவப் பிரிவுகள் இடையேயான ஒத்துழைப்பை அதிகரிப்பதை நோக்கமாகக் கொண்டுள்ளது. போர்க் கள மருத்துவப் பராமரிப்பு, மருந்துகள், போர்க் கள அறுவை சிகிச்சை, மயக்க மருந்து, விமானம் மற்றும் கடல்சார் மருத்துவ அவசர நிலை உட்பட பல விஷயங்கள் குறித்து இந்தக் கருத்தரங்கில் விவாதிக்கப்படவுள்ளன.
இந்தக் கருத்தரங்கில், 38-க்கும் மேற்பட்ட நாடுகளைச் சேர்ந்த 600க்கும் மேற்பட்ட இந்திய மற்றும் வெளிநாட்டு பிரதிகள் கலந்து கொள்கின்றனர். இந்த 4 நாள் கருத்தரங்கில் 110 தலைப்புகளில் நிபுணர்கள், உயர் அதிகாரிகள் தங்கள் அனுபவங்களைப் பகிர்ந்து கொள்கின்றனர்.
இந்நிகழ்ச்சியில் பாதுகாப்புத்துறை அமைச்சர் ராஜ்நாத் சிங் பேசியதாவது:
எந்த ராணுவத்துக்கும் மருத்துவச் சேவைகள் பிரிவு முக்கியமான அம்சம். போர் தொடர்பான பணிகளுக்கு அடுத்த படியாக இயற்கை பேரிடர்கள் ஏற்படும்போது, மிகவும் மதிப்பு மிக்க பணிகளில் தயார் நிலையில் உள்ள ராணுவ மருத்துவச் சேவைப் பிரிவு ஈடுபடுகிறது. பணியில் இருக்கும் வீரர்கள், அவர்கள் குடும்பத்தினர், முன்னாள் ராணுவத்தினருக்கு அனைத்து விதமான மருத்துவச் சேவைகளையும் பாதுகாப்புப் படைகளின் மருத்து சேவை பிரிவு அளிப்பது பாராட்டுக்குரியது. கோவிட்-19 பெருந்தொற்றின் போது, பாதுகாப்புப் படைகள் மருத்துவச் சேவைப் பிரிவு, அமெரிக்க இந்தோ பசிபிக் கட்டுப்பாட்டு மையம் ஆகியவை ஆற்றிய பணிகள் பாராட்டத்தக்கது. மருத்துவப் பொருட்கள் மற்றும் தடுப்பூசி விநியோகத்தில் ஏற்பட்ட தடைகளைப் போக்குவதில், கடந்த 2 ஆண்டுகளாக சிறப்பான நடைமுறைகள் மேற்கொள்ளப்பட்டன. பேரிடர்கள் சமயத்திலும் பாதுகாப்புப் படைகள் வான்வழியாகவும், கடல் வழியாகவும் தேவையான உதவிகளை செய்தன. இவைபெயல்லாம் நவீன கால, பகிர்தல் முறைகள் மூலம் சாத்தியமானது. இந்தக் கூட்டு அனுபவம் எதிர்காலத்திலும் இதுபோன்ற சவால்களை எதிர்கொள்ளும் பாடங்களைக் கற்றுக்கொடுத்துள்ளது. சிங்கப்பூரில் கடந்த 2018ம் ஆண்டு நடந்த ஷாங்கிரி லா பேச்சுவார்த்தையின்போது, இந்தோ-பசிபிக் பகுதி தடையற்ற திறந்தவெளிப் பகுதி எனவும், இதன் மூலம் அனைவருக்கும் முன்னேற்றம், செழிப்பு ஏற்படும் எனவும் பிரதமர் திரு நரேந்திர மோடி கூறினார்.
இந்தோ-பிசிபிக் கொள்கை உலகம் ஒரு குடும்பம் என்ற உணர்வைப் பிரதிபலிக்கிறது. உலகளவில் மிகவும் உயர்ந்ததாக கருதப்படும் மருத்துவப் பணியாளர்களின் பங்களிப்பால், ஏற்படும் இந்த உணர்வு மிக சிறந்த உதாரணம்.
இவ்வாறு திரு. ராஜ்நாத் சிங் பேசினார்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும்:
https://pib.gov.in/PressReleasePage.aspx?PRID=1803525
உள்துறை அமைச்சகம்
2வது ஜி-20 பேரிடர் தணிப்பு பணிக்குழு கூட்டம் வரும் 23 முதல் 25 வரை மும்பையில் நடைபெறவுள்ளது
ஜி-20 பேரிடர் தணிப்பு பணிக்குழுவின் 2வது கூட்டம் மும்பையில் வரும் 23 முதல் 25ம் தேதி வரை நடைபெறுகிறது. இன்று, பிரஹன்மும்பை மாநகராட்சி ஆணையர் இக்பால் சிங் சாஹல் மும்பையில் உள்ள பிஎம்சி தலைமையகத்தில் ஒரு கூட்டத்தை நடத்தி ஆய்வு செய்தார்.
பேரிடர் மேலாண்மைத் துறையில் கடந்த சில ஆண்டுகளாக மும்பை ஆற்றிய பணிகள் தேசிய அளவில் மட்டுமின்றி உலக அளவிலும் அங்கீகரிக்கப்பட்டுள்ளன ஜி-20 கவுன்சிலின் பேரிடர் அபாயத் தணிப்பு பணிக்குழுவின் திட்டமிடப்பட்ட கூட்டம் இந்த சாதனையை உலகிற்கு எடுத்துரைக்கும் வாய்ப்பாகும். இதை மனதில் வைத்து, பிருஹன்மும்பை மாநகராட்சி உட்பட அனைத்து நிறுவனங்களுக்கும் சரியான ஒருங்கிணைப்பைப் பராமரிக்கவும், நிலுவையில் உள்ள பணிகளை குறிப்பிட்ட காலத்திற்குள் முடிக்கவும் அவர் உத்தரவிட்டார்.
வரும் 23ந்தேதி தொடங்கவுள்ள 2வது ஜி-20 பேரிடர் தணிப்பு பணிக்குழு கூட்டத்தில் 120க்கும் மேற்பட்ட உறுப்பினர்கள் கலந்துகொள்வார்கள். இந்த சந்திப்பின் ஒருபுறம், பணிக்குழுவின் பிரதிநிதிகள் பிருஹன்மும்பை மாநகராட்சி தலைமையகத்திற்கும் வருவார்கள் இதைக் கருத்தில் கொண்டு, பிஎம்சி தலைமையக கட்டடத்தில் நடந்து வரும் சீரமைப்புப் பணிகளை குறித்த நேரத்தில் முடிக்க வேண்டும் என்று ஆணையர் வலியுறுத்தினார்.
ஜி-20 கவுன்சிலின் மொத்தம் மூன்று பணிக்குழுக் கூட்டங்கள் மே மாதம் மும்பையில் நடைபெறுகின்றன. இதைக் கருத்தில் கொண்டு, சாலைகள், சுகாதாரம், அழகுபடுத்துதல் போன்ற பணிகளை சம்பந்தப்பட்ட துறைகள் முடிக்க வேண்டும் என்று பிஎம்சி ஆணையர் கேட்டுக் கொண்டார். ஏற்பாடுகள் குறித்து அடுத்த வாரத்தில் ஆய்வு நடத்தப்படும் என்றும் அவர் கூறினார்.
பிரதமர் அலுவலகம்
காமன்வெலெத் விளையாட்டு போட்டியில் ஆடவர் குத்துச்சண்டை போட்டியில் 51 கிலோ எடைப் பிரிவில் தங்கப் பதக்கம் வென்ற அமித் பங்கலுக்கு பிரதமர் வாழ்த்து
2022 ஆம் ஆண்டு காமன்வெல்த் விளையாட்டுப் போட்டியில் ஆடவர் குத்துச்சண்டை போட்டியில் 51 கிலோ எடைப்பிரிவில் தங்கப் பதக்கம் வென்ற அமித் பங்கலுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
"நமது பதக்கங்களின் எண்ணிக்கையில் ஒரு மதிப்புமிக்க கூடுதலுக்காக, பிரகாசமான வாய்ப்பு கொண்ட அமித் பங்கலுக்கு நன்றி. அவர் மிகவும் போற்றப்படும் நமது திறமையான குத்துச்சண்டை வீரர்களில் ஒருவர், அவர் சிறந்த திறமையை வெளிப்படுத்தினார். தங்கப்பதக்கம் வென்றதற்காக அவரை வாழ்த்துகிறேன், மேலும் அவர் எதிர்காலத்தில் சிறந்து விளங்க வாழ்த்துகிறேன். #Cheer4India"
•••••••••••••
(